**ՀԻՄՆԱՎՈՐՈՒՄ**

**«ՇՈՂ ՄԱԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ**

 **ԿՈՂՄԻՑ ՆԱԽԱՏԵՍՎՈՂ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆԸ ՆԱԽՆԱԿԱՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է «Շրջակա միջավայրի վրա ազդեցության գնահատման և փորձաքննության մասին» օրենքի 16-րդ հոդվածի 2-րդ և 3-րդ մասերի, Հայաստանի Հանրապետության կառավարության 19.11.2014թ. N 1325-Ն որոշմամբ սահմանված կարգի պահանջներին համապատասխան։

   «Շող Մակ» սահմանափակ պատասխանատվությամբ ընկերությունը ցանկություն է հայտնել  ՀՀ Կոտայքի մարզի Աբովյան համայնքի Վերին Պտղնի, Նոր թաղամաս 1-ին փողոց, 29 բնակելի տուն հասցեով առևտրահասարակական կենտրոն կառուցելու համար, որի կապակցությամբ 2024թ. մայիսի 3-ին ժամը 15։00-ին Վերին Պտղնի բնակավայրի վարչական ղեկավարի նստավայրում տեղի է ունեցել հանրային քննարկում, որի արդյունքում մասնակիցների կողմից հավանության է արժանացել «Շող Մակ» սահմանափակ պատասխանատվության ընկերության կողմից Վերին Պտղնի, Նոր թաղամաս 1-ին փողոց, 29 բնակելի տուն հասցեով առևտրահասարակական կենտրոն կառուցելու ծրագիրը։

Աբովյան համայնքի ավագանու որոշման նախագծի ընդունման դեպքում՝ ընկերության կողմից օրենսդրությամբ սահմանված կարգով առևտրահասարակական կենտրոն կառուցելու դեպքում համայնքում կստեղծվեն աշխատատեղեր՝ որոնք կհամալրվեն հիմնականում Վերին Պտղնի գյուղի բնակիչներով, համայնքային բյուջեն կավելանա հետագայում համապատասխան թույլտվություններ ստանալու կապակցությամբ սահմանված տեղական տուրքերով և վճարներով։

Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։

 **ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**